b'\n_START_ARTICLE_\nKitapurjeen j\xc3\xa4nnitt\xc3\xa4j\xc3\xa4lihas\n_START_PARAGRAPH_\nKitapurjeen j\xc3\xa4nnitt\xc3\xa4j\xc3\xa4lihas (lat. musculus tensor veli palatini) on leve\xc3\xa4, ohut ja nauhamainen lihas ihmisen p\xc3\xa4\xc3\xa4ss\xc3\xa4, joka j\xc3\xa4nnitt\xc3\xa4\xc3\xa4 pehme\xc3\xa4\xc3\xa4 suulakea eli kitapurjetta. Yhdess\xc3\xa4 l\xc3\xa4hell\xc3\xa4 olevan levator veli palatini -lihaksen kanssa kitapurjeen j\xc3\xa4nnitt\xc3\xa4j\xc3\xa4lihas tekee pehme\xc3\xa4st\xc3\xa4 suulaesta kire\xc3\xa4n horisontaalisen levyn, joka erottaa nen\xc3\xa4nielun suunielusta. Lihaksesta l\xc3\xa4htee my\xc3\xb6s s\xc3\xa4ikeit\xc3\xa4 korvatorveen, joiden teht\xc3\xa4v\xc3\xa4n\xc3\xa4 on avata korvatorvea vet\xc3\xa4m\xc3\xa4ll\xc3\xa4 sen sein\xc3\xa4m\xc3\xa4\xc3\xa4._NEWLINE_Kitapurjeen j\xc3\xa4nnitt\xc3\xa4j\xc3\xa4lihas l\xc3\xa4htee kitaluun mediaalisen pterygoidlis\xc3\xa4kkeen (lat. lamina medialis processus pterygoidei) pienest\xc3\xa4 kuopasta (lat. fossa scaphoidea ossis sphenoidalis) ja kiert\xc3\xa4\xc3\xa4 pterygoid hamuluksen ymp\xc3\xa4ri ennen kiinnittymist\xc3\xa4\xc3\xa4n kitapurjeen aponeuroosiin (lat. aponeurosis palatina). Lihasta hermottaa alaleukahermosta l\xc3\xa4htev\xc3\xa4 haara, toisin kuin kaikkia muita suulaen lihaksia jotka saavat hermotuksen vagushermon kautta.'